ai4bharat/Pralekha huggingface dataset:
কৃষিমন্ত্রক
'কিসান রাথ’ মোবাইল অ্যাপ্লিকেশনটি সূচনার এক সপ্তাহের মধ্যেই বিশেষ জনপ্রিয়তা লাভ করেছে
নতুন দিল্লি, ২৪ এপ্রিল, ২০২০
ভারত সরকারের কৃষি, কৃষি সহযোগী ও কৃষক কল্যাণ দফতর লকডাউনের সময় কৃষক এবং কৃষি কাজ সহজ করার জন্য বিভিন্ন ব্যবস্থা গ্রহণ করছে।
১ ) কৃষি ও কৃষক কল্যাণ মন্ত্রক ফলমূল ও শাকসব্জি, তৈলবীজ, খাদ্যশস্য, ডাল থেকে শুরু করে ফুল, বাঁশ, নারকেলএবং ছোট বনজ উৎপাদিত কৃষিজাত পণ্য পরিবহনের জন্য ও কৃষক এবং কৃষি ব্যবসায়ীরাদের সহায়তার ১৭ এপ্রিল ‘কিসান রথ’ নামে একটি মোবাইল অ্যাপ্লিকেশন সূচনা করা হয়েছে। এ পর্যন্ত মোট ৮০,৪৭৪ জন কৃষক এবং ৭০,৫৮১ জন ব্যবসায়ী এই অ্যাপটিতে নাম নথিভুক্ত করেছেন।
২) সম্পূর্ণ লকডাউনের কারণে সমস্ত পাইকারি মান্ডি বন্ধ রয়েছে। ভারতে ২৫৮৭টি প্রধান / প্রধান কৃষি বাজার রয়েছে, যার মধ্যে ২৬ মার্চ ১০৯১টি বাজার কাজ করছিল। ২৩ এপ্রিল পর্যন্ত তা বেড়ে ২০৬৭টি বাজার কাজ করছে।
৩) ২০টি রাজ্যে বর্তমানে ন্যূনতম সহায়ক মূল্যে ডাল এবং তৈলবীজ কেনার কাজ চলছে। এনএএফএইডি ও এফসিআই ১৬০৫.৪৩ কোটি টাকা ব্যয়ে ১,৭৯,৮৫২.২১মেট্রিক টন ডাল এবং ১,৬৪,১৯৫.১৪ মেট্রিক টন তৈলবীজ ক্রয় করেছে। এর ফলে ২,০৫,৮৬৯ জন কৃষক উপকৃত হয়েছেন।
৪) গ্রীষ্মকালীন ফসল বপনের ক্ষেত্রে :
ধান: গ্রীষ্মকালীন ধান বোনার ক্ষেত্রে, গত বছরের এই সময়ের ২৫.২২ লক্ষ হেক্টরের তুলনায় এখন প্রায় ৩৪.৭৩ লক্ষ হেক্টর জমিতে ধান বোনার কাজ হয়েছে।
ডাল: ডালের বীজ বপনের ক্ষেত্রে, গত বছরের এই সময়ের ৩.৮২ লক্ষ হেক্টরের তুলনায় এখন ৫.০৭লক্ষ হেক্টর জমিতে ডালের বীজ বোনার কাজ হয়েছে।
খাদ্য শস্য: খাদ্য শস্যের বীজ বপনের ক্ষেত্রে, গত বছর এই সময়ে প্রায় ৫.৪৭লক্ষ হেক্টর জমিতে মোটা খাদ্য শস্যের বীজ বোনার কাজ হয়েছিল,এবছর ৮.৫৫ লক্ষ হেক্টর জমিতে এই কাজ হয়েছে।
তৈলবীজ: গত বছরের এই সময়ের ৬.৮০ লক্ষ হেক্টর জমিতে তৈলবীজ বোনার কাজ হয়েছিল, এ বছর প্রায় ৮.৭৩ লক্ষ হেক্টর জমিতে এই কাজ হয়েছে।
৫) ২৪ এপ্রিল পর্যন্ত ফসল কাটার অবস্থা
গম: রাজ্যগুলি থেকে পাওয়া তথ্য অনুযায়ী, মধ্য প্রদেশে প্রায় ৯৮-৯৯%, রাজস্থানে ৯০-৯২%, উত্তর প্রদেশে ৮২-৮৫%, হরিয়ানায় ৫০-৫৫%, পাঞ্জাবে ৪৫-৫০% এবং পাঞ্জাবে ৮৬-৮৮% ফসল কাটার কাজ হয়েছে।
(CG/SS
পেট্রোলিয়ামওপ্রাকৃতিকগ্যাসমন্ত্রক
পরিবহণের জন্য জ্বালানীর বাজারজাত করণ প্রক্রিয়ায় অনুমোদন সংক্রান্ত পরিবর্তিত নীতি নির্দেশিকা প্রকাশ
নয়াদিল্লী, ৯ আগস্ট, ২০২১
পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলী লোকসভায় আজ এক প্রশ্নের লিখিত জবাবে জানিয়েছেন পেট্রোলিয়াম ও প্রাকৃতিক গ্যাস মন্ত্রক ২০১৯এর ৮ নভেম্বর পরিবহণের জন্য ব্যবহৃত জ্বালানীর অনুমোদন সংক্রান্ত পরিবর্তিত নীতি নির্দেশিকা ভারত সরকারের গেজেটে প্রকাশ করে। সংশ্লিষ্ট ক্ষেত্রে খুচরো ব্যবসায় বেসরকারী সংস্থাগুলির অংশীদারিত্ব বাড়াতে সহজে ব্যবসা করার জন্য এই নীতি নির্দেশিকা প্রকাশ করা হয়।
পেট্রোলিয়াম ও প্রাকৃতিক গ্যাস মন্ত্রক মেসার্স আরআইএল, মেসার্স আইএমসি লিমিটেড, অনসাইট এনার্জি প্রাইভেট লিমিটেড, আসাম গ্যাস কোম্পানী লিমিটেড, মেসার্স এমকে অ্যাগ্রোটেক প্রাইভেট লিমিটেড, মেসার্স আরবিএমএল সলিউশনস ইন্ডিয়া লিমিটেড এবং মেসার্স মানস অ্যাগ্রো ইন্ডাস্ট্রি অ্যান্ড ইনফ্রাসট্রাকচার লিমিটেডকে পরিবহনের জ্বালানী বাজারজাত করার অনুমতি দিয়েছে। যেসমস্ত সংস্থাগুলি জ্বালানীর বাজারজাত করণের অনুমোদন চেয়ে আবেদন জানাবে, সেই সংস্থাগুলিকে কোথা থেকে জ্বালানী সংগ্রহ করবে এবং বাজারজাত করণের বিস্তারিত পরিকল্পনা জানিয়ে আবেদন করতে হবে। এই সংস্থাগুলি তাদের সুবিধামতো রাষ্ট্রায়ত্ব তেল কোম্পানী সহ বিভিন্ন উৎস থেকে জ্বালানী কিনতে পারবে। বর্তমানে দেশে পরিবহণের জ্বালানী সরবরাহের পরিস্থিতি কতটা পরিবর্তিত হয়েছে তা বলা সম্ভব নয় কারণ, এইসব সংস্থাগুলি সম্প্রতি কাজ শুরু করেছে।
CG/CB/NS
(Visitor Counter : 72
প্রধানমন্ত্রীরদপ্তর
পোঙ্গল উপলক্ষে দেশবাসীকে, বিশেষ করে তামিল জনগণকে শুভেচ্ছা প্রধানমন্ত্রীর
নয়াদিল্লি, ১৫ জানুয়ারি, ২০২৩
প্রধানমন্ত্রী শ্রী নরেন্দ্র মোদী পোঙ্গল উপলক্ষে দেশবাসীকে, বিশেষ করে তামিল জনগণকে শুভেচ্ছা জানিয়েছেন।
প্রধানমন্ত্রী তাঁর এক ট্যুইটে বলেন;
“সকলকে, বিশেষ করে বিশ্বের বিভিন্ন প্রান্তে বসবাসকারী তামিল জনগণকে পোঙ্গল উপলক্ষে আন্তরিক শুভেচ্ছা। এই উৎসব আমাদের সকলের জীবনে আনন্দ ও সুস্থতা নিয়ে আসুক।”
PG/PM/ NS
(
বিদ্যুৎমন্ত্রক
আরইসি কোভিড ১৯ টিকাকরণ শিবিরের আয়োজন করেছে
নতুন দিল্লি, ১৩ মে, ২০২১
বিদ্যুৎ মন্ত্রকের আওতাধীন কেন্দ্রীয় রাষ্ট্রায়ত্ত নবরত্ন সংস্থা আরইসি লিমিটেড আন্তর্জাতিক নার্স দিবস উপলক্ষ্যে অ্যাপোলো হাসপাতালের সহযোগিতায় বিদ্যুৎ ক্ষেত্রে বিভিন্ন রাষ্ট্রায়ত্ত সংস্থার কর্মী এবং তাদের পরিবারের ১৮ থেকে ৪৫ বছর বয়সী সদস্যদের জন্য টিকাদান শিবিরের আয়োজন করে।
এই শিবিরে স্বাস্থ্য পরিষেবা এবং প্রথম সারির কর্মীদের প্রতি কৃতজ্ঞতা ও বিশেষ সম্মান প্রদানের অঙ্গ হিসেবে অ্যাপোলো হাসপাতালের চিকিৎসা ক্ষেত্রে যুক্ত সদস্যদের জন্য আরইসি লিমিটেডের আধিকারিকদের পক্ষ থেকে সম্বর্ধনার আয়োজন করা হয় ।
টিকাদান শিবিরে ৫০০ জন কর্মী এবং তাদের পরিবারের সদস্যদের টিকার প্রথম ডোজ দেওয়া হয়। আরইসি লিমিটেড সব সময় দেশের সেবায় প্রতিশ্রুতিবদ্ধ। তারই অঙ্গ হিসেবে এই টিকাদান শিবিরের আয়োজন করা হয়।
CG/SS/RAB
(Visitor Counter : 87
স্বরাষ্ট্র মন্ত্রক
ঘূর্ণিঝড় ‘ফণি’র পরিস্থিতি মোকাবিলায় ক্যাবিনেট সচিবের পৌরহিত্যে জাতীয় বিপর্যয় ব্যবস্থাপনা কমিটির বৈঠক
নয়াদিল্লি, ২৯ এপ্রিল, ২০১৯
ঘূর্ণিঝড় ‘ফণি’র মোকাবিলায় কি ধরণের ব্যবস্হা নেওয়া হয়েছে তার পর্যালোচনা করার জন্য আজ নতুন দিল্লীতে ক্যাবিনেট সচিবের পৌরহিত্যে জাতীয় বিপর্যয় ব্যবস্থাপনা কমিটির বৈঠক অনুষ্ঠিত হয়। এই বৈঠকে ভিডিও কনফারেন্সের মাধ্যমে তামিলনাড়ু, অন্ধ্রপ্রদেশ, ওড়িশা এবং পশ্চিমবঙ্গের মুখ্যসচিবরা অংশগ্রহণ করেন। কেন্দ্রীয় মন্ত্রিসভা/সংস্হাগুলির প্রবীণ আধিকারিকরাও বৈঠকে যোগ দেন।
বৈঠকে সংশ্লিষ্ট রাজ্যসরকারের আধিকারিকরা জানিয়েছেন, এই ঘূর্ণিঝড়ের কারণে সবরকম পরিস্হিতির মোকাবিলায় জন্য তাঁরা প্রস্তুত। রাজ্য সরকারগুলির পক্ষ থেকে আরও জানানো হয়েছে। মৎসজীবিদের সমুদ্রে মাছ ধরতে যেতে তাঁরা অনেক আগে থেকেই নিষেধাজ্ঞা জারি করেছেন। মাছেদের এই সময় প্রজনন ঋতু চলতে থাকায় ১৪ জুন পর্যন্ত মাছ ধরতে যাওয়ার ওপর নিষেধাজ্ঞা বলবৎ রয়েছে। রাজ্য সরকারগুলিকে, এই নিষেধাজ্ঞা যেন সবাই মেনে চলেন, তার ওপর নজর রাখারও পরামর্শ দেওয়া হয়েছে।
কেন্দ্রীয় স্বরাষ্ট্র মন্ত্রক রাজ্য স্তরের বিপর্যয় মোকাবিলা বাহিনীর প্রথম কিস্তি আগাম দেবার ব্যাপারে রাজ্যগুলির আর্জি পুরণের আশ্বাস দিয়েছে।
আবহাওয়া দপ্তরের পূর্বাভাস অনুযায়ী ঘূর্ণিঝড় ফণি বর্তমানে চেন্নাই-এ উত্তরপূর্বে ৮৮০ কিলোমিটার দুরে অবস্হান করছে। আগামীকালের মধ্যে এটি শক্তি সঞ্চয় করে আরও তীব্র হবে বলে ধারণা করা হচ্ছে। পয়লা মে পর্যন্ত এই ঘূর্ণিঝড় উত্তর-পশ্চিমে অগ্রসর হবে। এরপর তা ঘুরে উত্তরপূর্ব অভিমুখে যাবে। পূর্ব উপকূলবর্তী রাজ্যগুলিতে এই ঘূর্ণিঝড়ের কি প্রভাব পড়বে, সরকার সেদিকে নজর রেখে চলেছে।
জাতীয় বিপর্যয় মোকাবিলা বাহিনী ও ভারতীয় উপকূলরক্ষী বাহিনী চূড়ান্ত সতর্ক রয়েছে এবং রাজ্য সরকারগুলির সঙ্গে সমন্বয় বজায় রেখে চলেছে। তারা পরিস্হিতি অনুযায়ী নিজেদের অবস্হান নির্ণয় করছে। গত ২৫ এপ্রিল থেকে মৎস্যজীবিদের উদ্দেশে সমুদ্রে না যাওয়ার নিয়মিত সতর্কবার্তা জারি করা হচ্ছে। যারা মাঝ সমুদ্রে রয়েছেন, তাদের ফিরে আসার পরামর্শ দেওয়া হচ্ছে। আবহাওয়া দপ্তর সংশ্লিষ্ট রাজ্যগুলিকে ৩ ঘন্টা অন্তর সর্বশেষ পূর্বাভাস দিচ্ছে। রাজ্য সরকার এবং কেন্দ্রীয় প্রতিষ্ঠানগুলির সঙ্গে কেন্দ্রীয় স্বরাষ্ট্র মন্ত্রক যোগাযোগ রেখে চলেছে।
জাতীয় বিপর্যয় ব্যবস্হাপনা কমিটির এই বৈঠক প্রধানমন্ত্রীর নির্দেশে ডাকা হয়েছিল। পরিস্হিতি পর্যালোচনা করার জন্য আগামীকাল আরও একটি বৈঠক হবে। প্রধানমন্ত্রী সমগ্র পরিস্হিতির ওপর নজর রাখছেন।
CG/CB/NS
(Visitor Counter : 56
স্বরাষ্ট্র মন্ত্রক
সাংবাদিকদের সুরক্ষা ও নিরাপত্তা সম্পর্কে রাজ্যসভায় তথ্য
নয়াদিল্লি, ১ আগস্ট, ২০১৮
দেশের সাংবাদিক সহ প্রত্যেক নাগরিকের সুরক্ষা ও নিরাপত্তার বিষয়টিকে কেন্দ্রীয় সরকার সর্বোচ্চ গুরুত্ব দিয়ে থাকে। নাগরিকদের সুরক্ষা ও নিরাপত্তার আইনগত সংস্থানগুলির আওতায় রয়েছেন সাংবাদিকরাও।
রাজ্যসভায় এক প্রশ্নের লিখিত জবাবে এই তথ্য পেশ করে কেন্দ্রীয় স্বরাষ্ট্র প্রতিমন্ত্রী শ্রী হংসরাজ গঙ্গারাম আহির জানান যে পুলিশ এবং জনশৃঙ্খলা রক্ষার দায়িত্ব ভারতীয় সংবিধানের সপ্তম অনুচ্ছেদের আওতায় রাজ্যের এক্তিয়ারভুক্ত বিষয়।
আক্রান্ত ও ক্ষতিগ্রস্ত সাংবাদিকদের কাছ থেকে সুনির্দিষ্ট অভিযোগ পেলে প্রেস কাউন্সিল অফ ইন্ডিয়াও যথোপযুক্ত পদক্ষেপ গ্রহণ করে থাকে বলে শ্রী আহির এদিন রাজ্যসভাকে অবহিত করেন। তিনি বলেন, সাংবাদিকদের সুরক্ষার প্রশ্নে গত বছর বিশে অক্টোবর সবক’টি রাজ্য ও কেন্দ্রশাসিত অঞ্চলে নির্দেশিকা পাঠানো হয়েছে। এই নির্দেশিকাটি কেন্দ্রীয় স্বরাষ্ট্র মন্ত্রকের www.mha.gov.in – এই ওয়েবসাইটে পাওয়া যাবে।
CG/SKD/DM/…
(Visitor Counter : 31
ক্ষুদ্র, অতিক্ষুদ্রওমাঝারিশিল্পমন্ত্রক
অতিক্ষুদ্র ক্ষুদ্র ও মাঝারি শিল্পোদ্যোগ মন্ত্রকের উদ্যোগে ১৭ই ফেব্রুয়ারি থেকে দেশজুড়ে জাতীয় স্তরে সচেতনতামূলক কর্মসূচি
নয়াদিল্লী, ২১ ফেব্রুয়ারি, ২০২০
অতিক্ষুদ্র ক্ষুদ্র ও মাঝারি শিল্পোদ্যোগ মন্ত্রক ১৭ই ফেব্রুয়ারি থেকে দেশজুড়ে এক জাতীয় স্তরে সচেতনতামূলক কর্মসূচি শুরু করেছে। এই কর্মসূচির মূল উদ্দেশ্যই হল খাদি ও গ্রামীণ শিল্পোদ্যোগ কমিশন, জাতীয় শিল্পোদ্যোগ পর্ষদ, অতিক্ষুদ্র ক্ষুদ্র ও মাঝারি শিল্পোদ্যোগের জাতীয় প্রতিষ্ঠান এবং মহাত্মা গান্ধী ইন্সটিটিউট অফ রুরাল ইন্ডাস্ট্রিলাইজেশনের মতো প্রতিষ্ঠানগুলির মাধ্যমে এই মন্ত্রকের নেওয়া বিভিন্ন কর্মসূচির বিষয়ে সাধারণ মানুষের মধ্যে প্রচার চালানো। ১২৬ জন আধিকারিক, বিভিন্ন স্কুল, কলেজে এই বিষয়ে প্রচারের কাজে যুক্ত রয়েছেন। ১৫ দিন ধরে চলা এই কর্মসূচিতে ৬০০রও বেশি কলেজে ৬০ হাজারেরও বেশি ছাত্রছাত্রীর মধ্যে প্রচার চালানোর লক্ষ্য নেওয়া হয়েছে। অতিক্ষুদ্র ক্ষুদ্র ও মাঝারি শিল্পোদ্যোগ মন্ত্রক ছাত্রছাত্রী এবং যুবাদের শিল্পোদোগী হিসেবে জীবন গড়ে তোলার উৎসাহ দিচ্ছে। ছাত্রছাত্রীদের সাথে আলাপচারিতার সময় তাদের বিভিন্ন প্রশ্ন এমনকি এই কর্মসূচির বিষয়ে কোনও সন্দেহ থাকলে তা দূর করার চেষ্টা চালানো হচ্ছে। পাশাপাশি ছাত্রছাত্রীদের সামনে অডিও-ভিস্যুয়ালের মাধ্যমে মন্ত্রকের বিভিন্ন কর্মসূচির বিষয় তুলে ধরা হচ্ছে। আগামী ২৮ ফেব্রুয়ারি পর্যন্ত চলবে এই সচেতনতামূলক প্রচারাভিযান।
CG/ SS /NS
(Visitor Counter : 87
প্রতিরক্ষামন্ত্রক
প্রতিরক্ষা গবেষণা ও উন্নয়ন সংস্থার দেশীয়ভাবে নির্মিত ক্ষেপণাস্ত্রের সাফল্যের সাথে উৎক্ষেপণ
নতুন দিল্লি,২১ জুলাই,২০২১
ওজনে হালকা, ফায়ার এন্ড ফরগেট ম্যান পোর্টেবল আন্টি-ট্যাংক গাইডেড মিসাইল-
সেনাবাহিনী এবং আত্মনির্ভর ভারত অভিযানে উৎসাহ প্রদান-
প্রতিরক্ষা মন্ত্রীর শুভেচ্ছা-
আত্মনির্ভর ভারত অভিযানকে উৎসাহ দিয়ে ভারতীয় সেনাবাহিনীকে আরও শক্তিশালী করে তুলতে প্রতিরক্ষা গবেষণা ও উন্নয়ন সংস্থা, ডিআরডিও সম্পূর্ণ দেশীয়ভাবে নির্মিত একটি ক্ষেপণাস্ত্র উৎক্ষেপণ করেছে। গত ২১ জুলাই হালকা ওজনের এই ফরগেট ম্যান পোর্টেবল এন্টি ট্যাংক গাইডেড মিসাইলটি পরীক্ষামূলকভাবে উৎক্ষেপণ করা হয়েছে।
এই ক্ষেপণাস্ত্রটি একটি ম্যান পোর্টেবল লঞ্চার থেকে উৎক্ষেপণ করা হয়েছিল। একটি নকল ট্যাংকে লক্ষ্যবস্তু হিসেবে রেখে ক্ষেপণাস্ত্র দিয়ে নির্ভুলভাবে তাকে আঘাত করে ও ধ্বংস করে দেয়। সম্পূর্ণ সফলভাবে পরীক্ষাটি শেষ হয়। এই ক্ষেপণাস্ত্রটি ইতিমধ্যেই সর্বোচ্চ পরিসরের জন্য বিমানে সফলভাবে পরীক্ষা করা হয়েছে।
প্রতিরক্ষামন্ত্রী রাজনাথ সিং এই ক্ষেপণাস্ত্রের সফল উৎক্ষেপণের জন্য প্রতিরক্ষা গবেষণা ও উন্নয়ন সংস্থাকে শুভেচ্ছা জানিয়েছেন।
প্রতিরক্ষা সচিব এবং ডিআরডিও-র চেয়ারম্যান এই সাফল্যজনক উৎপাদনের জন্য পুরো দলটিকে অভিনন্দন জানিয়েছেন।
CG/SB
(Visitor Counter : 214
রেলমন্ত্রক
ভারতীয় রেলের আইআরসিটিসি এবং এসবিআই কার্ড রুপে প্ল্যাটফর্মে যৌথভাবে কংটাক্টলেস ক্রেডিট কার্ড চালু করেছে
নয়াদিল্লী, ২৮ জুলাই, ২০২০
প্রধানমন্ত্রী শ্রী নরেন্দ্র মোদীর ‘আত্মনির্ভর ভারত’, ‘ডিজিটাল ইন্ডিয়া’ এবং ‘মেক ইন ইন্ডিয়া’র স্বপ্ন বাস্তবায়নের পথে কেন্দ্রীয় রেল ও শিল্প-বাণিজ্য মন্ত্রী শ্রী পীযূষ গোয়েল ভারতীয় রেলে আত্মনির্ভরতার যে পথ দেখিয়েছেন তারই অঙ্গ হিসেবে আইআরসিটিসি এবং এসবিআই কার্ড যৌথভাবে রুপে প্ল্যাটফর্মে কংটাক্টলেস ক্রেডিট কার্ড চালু করেছে। এই নতুন ক্রেডিট কার্ডটি আজ জাতির উদ্দেশে উৎসর্গ করেন রেল এবং শিল্প বাণিজ্য মন্ত্রী শ্রী পীযূষ গোয়েল।
অনুষ্ঠানে কেন্দ্রীয় মন্ত্রী শ্রী গোয়েল জানান, প্রধানমন্ত্রীর স্বপ্ন বাস্তবায়নের অঙ্গ হিসেবে ভারতীয় রেল আত্মনির্ভর হয়ে উঠতে দৃঢ় প্রতিশ্রুতিবদ্ধ। ভারতীয় রেল সব ক্ষেত্রেই ‘মেক ইন ইন্ডিয়া’র উদ্যোগ গ্রহণ করেছে। এরই অঙ্গ হিসেবে রুপে প্ল্যাটফর্মে আইআরসিটিসি এবং এসবিআই যৌথভাবে এই ক্রেডিট কার্ড চালু করেছে বলে তিনি জানান। এতে ভারতীয় রেলের ‘মেক ইন ইন্ডিয়া’ কর্মসূচি আরো এগিয়ে যাবে বলেও তিনি দৃঢ় প্রত্যয় ব্যক্ত করেন।
গ্রাহকদের নিরাপদ লেনদেনের পরিষেবা দেওয়ার লক্ষ্যে এই রুপে ক্রেডিট কার্ডটি তৈরি করা হয়েছে। এখানে নিয়ার ফিল্ড কমিউনিকেশন বা এনএফসি-এর মতো উন্নত প্রযুক্তিও ব্যবহার করা হয়েছে। এই কার্ড ব্যবহারকারীরা পিওএস মেশিনে কেবলমাত্র কার্ড ট্যাপ করে লেনদেন করতে পারবেন। এরজন্য মেশিনে কার্ড সোয়াইপ করার প্রয়োজন হবেনা। নিয়মিত রেল যাত্রীদের এই কার্ড বিশেষ উপকারে আসবে। এই ক্রেডিট কার্ডে যথেষ্ট সুযোগ-সুবিধারও ব্যবস্থা রয়েছে। একইসঙ্গে রেল যাত্রার সময় যাত্রীদের লেনদেনের খুচরো সমস্যার সমাধান হবে এবং ভাড়ার ক্ষেত্রেও ছাড় মিলবে। এই কার্ডধারীরা আইআরসিটিসি ওয়েবসাইটের মাধ্যমে প্রথম, দ্বিতীয়, তৃতীয় শ্রেণী এবং এক্সিকিউটিভ বাতানুকুল চেয়ারকার বুকিং-এর ক্ষেত্রে ১০ শতাংশ পর্যন্ত ছাড় পাবেন। এমনকি কার্ড ব্যবহারকারীরা অনলাইন লেনদেনে ক্ষেত্রেও ট্রেন ভাড়ার ক্ষেত্রে ছাড় পাবেন। এক বছরে রেল স্টেশনে চারটি প্রিমিয়াম লাউঞ্জের সুবিধা বিনামূল্যে গ্রহণ করতে পারবেন। ন্যূনতম খরচ করে এই কার্ড চালু করলে ৩৫০ বোনাস পয়েন্ট পুরস্কার হিসেবে পাবেন। এই বোনাস পয়েন্টগুলি আইআরসিটিসি ওয়েবসাইটের মাধ্যমে টিকিট কাটার সময় ব্যবহার করতে পারবেন। এতে যাত্রীদের রেল ভ্রমণের খরচের যেমন সাশ্রয় হবে তেমনই এই আইআরসিটিসি ও এসবিআই কার্ড ব্যবহার করে অনলাইনে কেনাকাটার পোর্টালগুলিতেও বেশকিছু সুবিধা মিলবে। ই-বাণিজ্য সাইটে কেনাকাটার সময় গ্রাহকরা ছাড় পাবেন। এই নতুন ক্রেডিট কার্ড চালু করার উদ্দেশ্যই হল ডিজিটাল ইন্ডিয়া উদ্যোগের বিষয়ে প্রচার চালানো। ভারতীয় রেল যাত্রীদের নিরাপদ, সুবিধাজনক এবং উন্নতমানের ভ্রমণ পরিষেবা প্রদান নিশ্চিত করার লক্ষ্যে বদ্ধপরিকর।
(CG/SS/NS
প্রধানমন্ত্রীরদপ্তর
প্রধানমন্ত্রী নরেন্দ্র মোদীর সঙ্গে কোমোরস-এর রাষ্ট্রপতির বৈঠক
নতুনদিল্লি ১০ সেপ্টেম্বর
নতুন দিল্লিতে জি-২০ শিখর সম্মেলনের ফাঁকে ১০ সেপ্টেম্বর প্রধানমন্ত্রী নরেন্দ্র মোদী কোমরস-এর রাষ্ট্রপতি আজালি আসৌমানি-র সঙ্গে বৈঠক করেন।
আফ্রিকান ইউনিয়নকে জি-২০র স্থায়ী সদস্যপদ দেওয়ার বিষয়ে প্রয়োজনীয় উদ্যোগ গ্রহণের জন্য প্রধানমন্ত্রীকে ধন্যবাদ জানান রাষ্ট্রপতি আসৌমানি। আফ্রিকার সঙ্গে ভারতের দীর্ঘ সম্পর্কের প্রেক্ষিতে নতুন দিল্লির জি-২০ সভাপতিত্বকালে এই সদস্যপদ প্রাপ্তির বিষয়টি সম্পন্ন হওয়া অত্যন্ত তাৎপর্যপূর্ণ ও আনন্দের বলে মন্তব্য করেন তিনি।ভারত-কোমোরস সম্পর্কেও এরফলে ইতিবাচক প্রভাব পড়বে বলে রাষ্ট্রপতি আসৌমানি মনে করেন। জি-২০ সভাপতিত্বে ভারতের সাফল্যের জন্যও প্রধানমন্ত্রীকে অভিনন্দন জানান কোমোরসের রাষ্ট্রপতি।
অন্যদিকে, জি-২০তে সদস্য হিসেবে অন্তর্ভুক্তির জন্য আফ্রিকান ইউনিয়ন এবং কোমোরসকে অভিনন্দন জানিয়েছেন প্রধানমন্ত্রী নরেন্দ্র মোদী। দক্ষিণী বিশ্বের কন্ঠস্বর তুলে ধরতে ভারতের ধারাবাহিক প্রয়াসের কথা বলেন তিনি। তুলে ধরেন জানুয়ারি ২০২৩-এ ভারতের উদ্যোগে আয়োজিত দক্ষিণী বিশ্ব শিখর সম্মেলনের প্রসঙ্গ।
দ্বিপাক্ষিক অংশীদারিত্বের বিভিন্ন দিক নিয়েও আলোচনা করেন দুই নেতা। এক্ষেত্রে রূপায়নের স্তরে থাকা বিভিন্ন উদ্যোগের কাজে অগ্রগতির বিষয়ে তাঁরা সন্তোষ প্রকাশ করেন। সমুদ্র পথ সুরক্ষা, দক্ষতা বৃদ্ধি এবং উন্নয়নমূলক অংশীদারিত্বের প্রশ্নে সহযোগিতা আরও এগিয়ে নিয়ে যাওয়ার প্রসঙ্গেও তাঁদের মধ্যে কথা হয়।
(AC/AC/CS
প্রতিরক্ষামন্ত্রক
নৌসেনা প্রধানের মালদ্বীপ সফর
নয়াদিল্লী, ২০ এপ্রিল, ২০২২
নৌসেনা প্রধান হিসেবে দায়িত্বভার নেওয়ার পর এই প্রথম অ্যাডমিরাল আর হরি কুমার ১৮ থেকে ২০ এপ্রিল পর্যন্ত মালদ্বীপ সফরে রয়েছেন। এই সফরে তিনি মালদ্বীপের রাষ্ট্রপতি ইব্রাহিম মহম্মদ সোলিহ, বিদেশমন্ত্রী মিঃ আব্দুল্লাহ শহীদ, প্রতিরক্ষা মন্ত্রী মারিয়া আহমেদ দিদি এবং প্রতিরক্ষা বাহিনীর প্রধান মেজর জেনারেল আব্দুল্লাহ শামালের সঙ্গে সাক্ষাৎ করেছেন।
মালদ্বীপের প্রতিরক্ষা মন্ত্রী এবং মালদ্বীপ ন্যাশনাল ডিফেন্স স্পোর্টস-এর নেতৃত্বের সম্মানে গত ১৮ই এপ্রিল ভারতীয় নৌ জাহাজ সতলেজ-এ একটি সম্বর্ধনা অনুষ্ঠানের আয়োজন করেছিলেন অ্যাডমিরাল আর হরি কুমার। উল্লেখ্য, এই নৌ জাহাজ বর্তমানে মালদ্বীপে হাইড্রোগ্রাফিক সহযোগিতার জন্য সমঝোতাপত্র স্বাক্ষরের আওতায় যৌথভাবে হাইড্রোগ্রাফিক সমীক্ষার কাজে মোতায়েন রয়েছে। এদিন নৌসেনা প্রধান ভারত ও মালদ্বীপে যৌথভাবে তৈরি প্রথম নেভিগেশন চার্টের সূচনা করেন।
নৌসেনা প্রধান মালদ্বীপ ন্যাশনাল ডিফেন্স ফোর্স-এর কার্যালয় পরিদর্শন করেন। মহামারী চালাকালীন উভয় দেশই ‘মিশন সাগর’ এবং ‘অপারেশন সমুদ্রসেতু’-র আওতায় ঘনিষ্ঠভাবে কাজ করেছে।উল্লেখ্য মালদ্বীপের প্রতিরক্ষা মন্ত্রী ২০২১ সালের নভেম্বরে ভারতীয় নৌ অ্যাকাডেমির পাসিং আউট প্যারেডে প্রধান অতিথি হিসেবে উপস্থিত ছিলেন। পাশাপাশি মালদ্বীপ কোস্ট গার্ডের কমান্ড্যান্ট কর্নেল ইব্রাহিম হিলমি চলতি বছরের ফেব্রুয়ারি মাসে বিশাখাপত্তনমে আয়োজিত মিলান ২০২২এ উপস্থিত ছিলেন। নৌসেনা প্রধানের এই সফরের ফলে দুই দেশের মধ্যে সমুদ্র ক্ষেত্রে দ্বিপাক্ষিক সহযোগিতা আরও সুদৃঢ় হবে বলে মনে করা হচ্ছে।
CG/SS/NS
(Visitor Counter : 131
নির্বাচনকমিশন
ত্রিপুরায় সাধারণ নির্বাচনে ভোট গ্রহণ দুই দফায়
প্রথম দফায় ত্রিপুরা পশ্চিম আসনে ভোট ১১ই এপ্রিল
রাজ্যে ১০০ শতাংশ ভোটদাতার সচিত্র ভোটার পরিচয়পত্র রয়েছে
নয়াদিল্লি, ০৮ এপ্রিল, ২০১৯
সপ্তদশ লোকসভা নির্বাচনে ত্রিপুরায় দুই দফায় ভোটগ্রহণ করা হবে। প্রথম দফায় আগামী ১১ই এপ্রিল ত্রিপুরা পশ্চিম লোকসভা আসনের জন্য ভোট গ্রহণ করা হয়। দ্বিতীয় দফায় আগামী ১৮ই এপ্রিল ত্রিপুরা পূর্ব লোকসভা আসনের জন্য ভোট নেওয়া হবে।
রাজ্যে মোট ভোটদাতার সংখ্যা ২৬ লক্ষ ৫ হাজার ৩২৫। এর মধ্যে পুরুষ ভোটদাতার সংখ্যা ১৩ লক্ষ ১৯ হাজার ৬৯৩ এবং মহিলা ভোটদাতা ১২ লক্ষ ৮৫ হাজার ৬১৮। তৃতীয় লিঙ্গের ভোতদাতা ৪ জন। প্রথমবার ভোট দিতে চলেছেন এমন ভোটদাতার সংখ্যা ৩৯ হাজার ৭৭। রাজ্যে ১০০ শতাংশ ভোটদাতার কাছে সচিত্র ভোটার পরিচয়পত্র বা এপিক রয়েছে। সুষ্ঠুভাবে ভোটগ্রহণ সম্পন্ন করার জন্য রাজ্যে ৩ হাজার ৩২৪টি ভোট গ্রহণ কেন্দ্র স্থাপন করা হয়েছে।
CG/BD/SB
(Visitor Counter : 86
প্রতিরক্ষামন্ত্রক
এয়ার ফোর্স অ্যাকাডেমিতে কম্বাইন্ড গ্রাজুয়েশন প্যারেড অনুষ্ঠিত হয়েছে
নতুন দিল্লি, ১৮ ডিসেম্বর, ২০২১
ভারতীয় বায়ুসেনার বিভিন্ন শাখার ১৭৫ জন ফ্লাইট ক্যাডেটের প্রাক- কমিশন প্রশিক্ষণের সফল সমাপ্তিকে স্মরণীয় করে তুলতে দুন্ডিগালের বায়ুসেনা একাডেমিতে একটি সম্মিলিত গ্রাজুয়েশন প্যারেড অনুষ্ঠিত হয়। আজ ১৮ ডিসেম্বর, ২০২১ অনুষ্ঠিত এই প্যারেডে ভারতীয় বায়ুসেনার প্রধান এয়ার চিফ মার্শাল ভি আর চৌধুরী, পিভিএসএম, এভিএসএম, ভিএম, এডিসি, উপস্থিত ছিলেন।
যেখানে তিনি প্রশিক্ষণপ্রাপ্ত সফল ফ্লাইট ক্যাডেটদের 'প্রেসিডেন্টস কমিশন' প্রদান করেন। গ্রাজুয়েটিং অফিসারদের মধ্যে ২৮ জন মহিলা ছিলেন, যারা ভারতীয় বিমান বাহিনীতে মহিলা আধিকারিকদের সাথে যোগ দিয়েছেন। এই অনুষ্ঠানে ভারতীয় নৌবাহিনীর দুই আধিকারিক, ভারতীয় উপকূলরক্ষী বাহিনীর ন'জন আধিকারিক এবং ভিয়েতনামের তিনজন ক্যাডেটকে ফ্লাইং প্রশিক্ষণ সফলভাবে সমাপ্ত করার জন্য উইংস প্রদান করা হয়। কুচকাওয়াজের মাধ্যমে একটি আনুষ্ঠানিক অভিবাদন অনুষ্ঠান হয়। এরপর একটি চিত্তাকর্ষক মার্চপাস্ট অনুষ্ঠিত হয়। কুচকাওয়াজের অন্যতম বিশেষত্ব ছিল 'পিপিং অনুষ্ঠান'। যেখানে প্রশিক্ষণপ্রাপ্ত ফ্লাইট ক্যাডেটদের 'স্ট্রাইপস' প্রদান করা হয়। পরে রিভিউ অফিসার এবং অন্যান্য বিশিষ্ট বর্গের উপস্থিতিতে অ্যাকাডেমির কমান্ড্যান্ট তাঁদের শপথ বাক্য পাঠ করান।
আনুষ্ঠানিক স্যালুট এবং সমাপ্তি পর্যায়ে আকাশপথে হেলিকপ্টারের কলাকৌশল প্রদর্শন করা হয়। সমাপ্তি অনুষ্ঠানে ভারতের প্রতিরক্ষা বাহিনীর প্রধান বা চিফ অফ ডিফেন্স স্টাফ জেনারেল বিপিন রাওয়াত, তার স্ত্রী শ্রীমতি রাওয়াত সহ ১২ জন কর্মী যারা হেলিকপ্টার দুর্ঘটনায় মারা গিয়েছিলেন, তাদের প্রতি শ্রদ্ধা নিবেদন করে কম্বাইন্ড গ্রাজুয়েশন প্যারেড 'কাট ডাউন' করা হয়।
'পিপিং সেরিমনি ' সমাপ্তির পর রিভিউ অফিসার ফ্লাইং অফিসার দের বিভিন্ন পুরস্কার প্রদান করেন, যারা বিভিন্ন প্রশিক্ষণ শাখায় দক্ষতা অর্জন করেছেন। ফ্লাইং শাখার ফ্লাইং অফিসার শাশ্বত ভরদ্বাজকে পাইলট পাঠক্রমে সামগ্রিকভাবে মেধার ভিত্তিতে প্রথম অবস্থানের জন্য রাষ্ট্রপতির ফলক এবং বিমান বাহিনীর প্রধান 'সোরড্ অফ অনার' প্রদান করা হয়। নেভিগেশন শাখার ফ্লাইং অফিসার শ্রীকান্ত মিশ্রকে নেভিগেশন পাঠক্রমের সামগ্রিক মেধায় প্রথম স্থান অধিকারের জন্য রাষ্ট্রপতির ফলক প্রদান করা হয়। এর পাশাপাশি, গ্রাউন্ড ডিউটি অফিসার দের সামগ্রিক ক্রমে মেধার ভিত্তিতে প্রথম হওয়ার জন্য ফ্লাইং অফিসার আস্হা কৌরকে রাস্ট্রপতির ফলক প্রদান করা হয়।
অনুষ্ঠানে বিমান বাহিনীর প্রধান বলেন, ভারতীয় বিমানবাহিনীর রাফালে, অ্যাপাচি, চিনুক এবং অন্যান্য শক্তিশালী বিমানের মাধ্যমে একটি মজবুত বিমানবাহিনীতে রূপান্তরিত হওয়ার পথে। ভারতীয় বিমানবাহিনী পূর্বসূরিদের দ্বারা দেখানো পেশাদার মনোভাব, যোগ্যতা এবং সমৃদ্ধ উত্তরাধিকারকে এগিয়ে নিয়ে যাওয়ার ক্ষেত্রে আপনাদের মতো তরুণ এবং উদ্যমী আধিকারিকদের প্রতি বিশেষ দৃষ্টি দেয়। তিনি বলেন, সামরিক বাহিনীর কর্মকর্তা হিসেবে আপনি আপনার কর্মজীবনে কিছু অসুবিধার সম্মুখীন হতে বাধ্য। তবে এই কষ্ট এবং সীমাবদ্ধতাকে আপনি কখনোই মানসিক ও শারীরিকভাবে প্রভাবিত হতে দেবেন না।
CG/ SB
(Visitor Counter : 118
উপ-রাষ্ট্রপতিরসচিবালয়
মহাবীর জয়ন্তী উপলক্ষে দেশবাদীকে উপরাষ্ট্রপতির শুভেচ্ছা
নতুনদিল্লি, ৫ এপ্রিল, ২০২০
উপরাষ্ট্রপতি শ্রী এম ভেঙ্কাইয়া নাইডু মহাবীর জয়ন্তী উপলক্ষে দেশবাসীকে শুভেচ্ছা জানিয়েছেন। এক বার্তায় উপরাষ্ট্রপতি বলেন, “ পবিত্র মহাবীর জয়ন্তী উপলক্ষ্যে আমি সমস্ত দেশবাসীকে আন্তরিক শুভেচ্ছা ও অভিনন্দন জানাই।
এই পৃথিবীতে আসা তেজস্বী ও আধ্যাত্মিক নেতাদের অন্যতম ছিলেন তিনি। তাঁর অহিংসা, সত্য, সততা, নিঃস্বার্থ আত্মত্যাগের বাণী শাশ্বত ও সর্বজনীন। তিনি বলেছেন, গাছ, প্রাণী সহ সব জীবকে ভালোবাসতে হয়,সম্মান করতে হয়।
আজ যখন মানবসভ্যতা কোভিড-১৯ এর সংক্রমণের আতঙ্কের সম্মুখীন, সেই সময় বিশেষ করে ভগবান মহাবীরের জীবন, তাঁর নিরাসক্ত মনোভাব, জীবনকে ইতিবাচক দিক থেকে দেখা, এবং তাঁর ভালোবাসা, সহিষ্ণুতা ও শান্তির বাণী আমাদের অনুপ্রাণিত করে।
আজ শুধু আমাদের জন্যই নয়, সারা বিশ্বকে রক্ষা করতে এবং নিরাপদ বানাতে এই ভয়াবহ বিপদের দিনে আমাদের ঐক্যবদ্ধ হতে হবে।
আসুন আজ এই সঙ্কটে আমরা তাঁদের পাশে এসে দাঁড়াই, যারা আমাদের থেকে কম ভাগ্যবান। আসুন আমরা বন্ধুত্ব ও মানবতার বার্তা প্রচার করি। দয়া এবং করুণার মাধ্যমে আমরা ভগবান মহাবীরের প্রতি আস্থা প্রকাশ করি, তাঁকে শ্রদ্ধা জানাই”।
(CG/CB
বিজ্ঞানওপ্রযুক্তিমন্ত্রক
ধাতু-বায়ুর সাহায্যে তৈরি ব্যাটারির জন্য এআরসিআই স্বল্প মূল্যের অনুঘটক উদ্ভাবন করেছে
নয়াদিল্লী, ২৪ জুন, ২০২১
ধাতু-বায়ু দিয়ে তৈরি ব্যাটারির কর্মক্ষমতা বৃদ্ধি করার জন্য একটি নতুন দ্বিমুখী বৈদ্যুতিক অনুঘটক উদ্ভাবন করা হয়েছে। কম দামি ধাতুর সাহায্যে এই দ্বিমুখী অনুঘটকটি তৈরি করা সম্ভব হয়েছে। এর ফলে ব্যাটারির দাম কম হবে।
সারা পৃথিবী জুড়ে শক্তির উৎসের চাহিদা ক্রমশ বাড়ছে। লিথিয়াম-আয়ন ব্যাটারি, সীসা-অ্যাসিড ব্যাটারি, রেডক্স ফ্লো ব্যাটারি, লিথিয়াম-বায়ু ব্যাটারি, দস্তা-বায়ু ব্যাটারি, সোডিয়াম-বায়ু ব্যাটারির মতো বিভিন্ন জ্বালানীর উৎস উদ্ভাবন করা হয়েছে। এরমধ্যে দস্তা-বায়ু ব্যাটারি যথেষ্ট উৎসাহের সৃষ্টি করেছে। কারণ এই ব্যাটারি তৈরিতে বেশি অর্থ ব্যয় হয়না এবং এটি যথেষ্ট বেশি বিদ্যুৎ উৎপাদন করে। এই ধরণের ব্যাটারি সহজে বহনযোগ্য হওয়ায় বৈদ্যুতিক যানবাহনে এটি ব্যবহার করা যায়। এছাড়াও বায়ুশক্তির মাধ্যমে বিদ্যুৎ উৎপাদনের জন্য ব্যবহৃত টারবাইন, ফটোভোল্টিক প্যানেল সহ বিভিন্ন পুনর্নবীকরণযোগ্য জ্বালানীতেও এই ব্যাটারি ব্যবহার করা হয়। কিন্তু এই ধরণের ব্যাটারি তৈরিতে সবথেকে বড় সমস্যা হল প্রয়োজনীয় অনুঘটক খুঁজে পাওয়া। দ্বিমুখী অনুঘটকের মাধ্যমে এই ব্যাটারির কাজ চালানোর সময় অক্সিজেনের মাত্রা কমে যাওয়ায় কিছু সমস্যা দেখা দেয়।
কেন্দ্রীয় বিজ্ঞান ও প্রযুক্তি দপ্তরের স্বায়ত্বশাসিত গবেষণা ও উন্নয়নমূলক সংস্থা ইন্টারন্যাশনাল অ্যাডভান্সড রিসার্চ সেন্টার ফর পাউডার মেটালার্জি অ্যান্ড নিউ ম্যাটিরিয়াল্স একটি ব্যয় সাশ্রয়ী বৈদ্যুতিক অনুঘটক উদ্ভাবন করেছে যার সাহায্যে এ ধরণের ব্যাটারির কর্মদক্ষতা বৃদ্ধি পায়। সালফোনেটেড পলি ইথার ইথার কিটোন নামে একটি পলিমার জাতীয় যৌগ উদ্ভাবন করা হয়েছে যার সাহায্যে আয়ন আদান-প্রদান কৌশল অবলম্বন করে দস্তা-বায়ু ব্যাটারি আরও বেশি কার্যকর হয়। বিজ্ঞানীরা দেখেছেন প্রচলিত দস্তা-বায়ু ব্যাটারির থেকে নতুন অনুঘটক ব্যবহার করে তৈরি ব্যাটারি ২০ শতাংশ বেশি কার্যকর।
(CG/CB/NS
কেন্দ্রীয়মন্ত্রিসভা
তালিকা বহির্ভূত যাযাবর ও অর্ধ-যাযাবর সম্প্রদায়ের মানুষের জন্য উন্নয়ন ও কল্যাণ পর্ষদ গঠনের প্রস্তাবে মন্ত্রিসভার সায়
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে আজ তালিকা বহির্ভূত যাযাবর ও অর্ধ-যাযাবর সম্প্রদায়ের মানুষের জন্য উন্নয়ন ও কল্যাণ পর্ষদ গঠনের প্রস্তাব মঞ্জুর করা হয়েছে।
এনডিএ সরকার দেশের সর্বাধিক বঞ্চিত মানুষের কল্যাণে অঙ্গীকারবদ্ধ। বঞ্চিত ও পিছিয়ে পড়া শ্রেণীর মানুষের মধ্যে তালিকা বহির্ভূত যাযাবর ও অর্ধ-যাযাবর সম্প্রদায়ের মানুষেরাও রয়েছেন। এই শ্রেণীর মানুষের কাছে পৌঁছে যাওয়া অত্যন্ত কঠিন কাজ। কারণ, এরা এক জায়গায় বেশি সময় থাকেন না এবং এদের দেখা পাওয়াও দুষ্কর।
এই সমস্ত বিষয়গুলি বিবেচনায় রেখে সরকার নীতি আয়োগের ভাইস চেয়ারম্যানের নেতৃত্বে একটি কমিটি গঠন করেছে। উদ্দেশ্য হ’ল – তালিকা বহির্ভূত যাযাবর ও অর্ধ-যাযাবর সম্প্রদায়গুলিকে দ্রুত চিহ্নিতকরণের কাজ শেষ করা। উল্লেখ করা যেতে পারে, ২০১৪’র জুলাই মাসে তালিকা বহির্ভূত যাযাবর শ্রেণীর মানুষের রাজ্য-ভিত্তিক তালিকা প্রস্তুত করার জন্য একটি কমিটি গঠন করা হয়। কমিটি ২০১৫’র ৯ জানুয়ারি এই কাজ শুরু করে। গত ৮ই জানুয়ারি ঐ কমিটির রিপোর্ট জমা পড়েছে।
কমিটির সুপারিশে এই ধরণের মানুষের জন্য একটি স্থায়ী কমিশন গঠনের প্রস্তাব দেওয়া হয়। এই প্রেক্ষিতে সরকার সামাজিক ন্যায় বিচার ও ক্ষমতায়ন মন্ত্রকের অধীনে ১৮৬০ সালের সোশ্যাইটিস রেজিস্ট্রেশন আইনের আওতায় একটি উন্নয়ন ও কল্যাণ পর্ষদ গঠনের সিদ্ধান্ত নেয়।
CG/BD/SB
(Visitor Counter : 140